૨૫ ઓગષ્ટથી પાસના કન્વીનર હાર્દિક પટેલે તેના નિવાસ્થાને આમરણાંત ઉપવાસ શરૂ કર્યા છે. પાટીદારોને અલગ અનામત તથા ખેડૂતોના દેવા માફી માટે ગાંધી ચીન્ધ્યા માર્ગે ઉપવાસ આંદોલન શરૂ કરતા હાર્દિક પટેલ ઉપર અગાઉ ચુંટણી વખતે થયેલા આક્ષેપોના કારણે પાટીદારોનો ટેકો નહી મળે તેવુ જણાતુ હતુ. પરંતુ આમરણાંત ઉપવાસના અઠવાડીયા બાદ પણ સતત મળેલી સત્તાના નશામાં ઘમંડી બનેલી ભાજપ સરકારે હાર્દિક પટેલ સાથે ચર્ચા વિચારણા કે પારણા કરવા માટે કોઈ સમાધાન નહી કરતાં પાટીદારોની લાગણી હાર્દિક પટેલ તરફે વળી હતી અને પાટીદાર સમાજના ગામડાઓમાં રેલીઓ, રામધૂન, મુંડન જેવા કાર્યક્રમો શરૂ થયા હતા.